Terribilis Piscis Caninus
Terribilis Piscis Caninus (Italiane Il Terribile Pescecane) est fictum monstrum marinum quod in Pinoculo libro Caroli Collodi apparet, aedificio tabulatorum quinque maius, unum chiliometrum longum (cauda exclusa), ore tribus dentium ordinibus omnem hamaxostichum facile accommodante descriptum. Sua fama est tam horribilis quam in capitulo tricensimo-quarto patefit Piscem Caninum Attilam Piscium et Piscatorum (L'Atilla dei pesci e dei pescatori) appellatum esse.

Persona
Mentionem Piscis Canini primum in capitulo vicensimo-quarto fit, cum Pinoculus, suum creatorem Magistrum Iosephum petens, a quodam delphinido discat se probabiliter devoratum esse ab animali quod "ad internecionem et vastationem in nostris aquis ulciscendum nonnullos dies venit." Piscis Caninus deinde in capitulo vicensimo-sexto commemoratur a scholasticis Pinoculi amicis in Insula Apium Industriosarum (Isola delle Api Industriose), qui ei dicunt, animali in litore viso, se investigaturos esse. Hoc est mendacium, ut Pinoculum ex schola educant.

Bibliographia
 Collodi, Carolus. 1883. Le Avventure di Pinocchio. Biblioteca Universale Rizzoli.

Cetacea ficta
Monstra
Carolus Collodi
Pisces ficti